Tono S.

Album s názvom „Fičúringy“ vyšiel 29. júla 2015, ako prvý album členov Gramo Rokkaz v tomto roku. Okrem neho majú vydávať svoje sólo albumy ešte Decko a Danosť. Album nazval veľmi výstižne, tým podotkol o čo v albume pôjde - každá skladba bude mať apoň jedného hosťa. Na albume nechýbajú členovia Gramo Rokkaz, ale aj hostia, ako: Rest, Strapo, Boy Wonder, LA4, MC Gey alebo Otis. O hudbu a produkciu na albume sa postarali Majstro, Dubas, Deryck, JSM alebo B.eye. Album Tono nazval veľmi úprimne keď dal jasne najavo spolupráce, ktoré považuje za dobré vzťahy s ostatnými interprétmi: Česko-slovenská scéna pozná množstvo albumov, ktoré sa tvária ako radové sólové nosiče, pritom počet hostí vie prekvapiť už pri prvom pohľade na tracklist. Prečo teda nepomenovať veci tak, ako sú a nespraviť projekt úprimne a výhradne postavený na spoluprácach a dobrých vzťahoch? Prvý singel z albumu vyšiel 23. júna 2015 a nesie názov „Hádaj, kto je späť!“. Na skladbe rapujú okrem Tona aj ostatní členovia skupiny GR Team, produkciu zabezpečil Deryck. Album sa nahrával v štúdiu Konečná. Počas čakania na vydanie albumu vyšli okrem snippetu 3 ochutnávky z 3 rôznych skladieb. Prvá ochutnávka s názvom „Polnoc“ vyšla ešte 10. júna. Predstavil tu album a oboznámil fanúšikov s tvrdou prácou za mikrofónom. Ďalšou ochutnávkou bola Tonova sloha zo skladby „Profi hejter“, na ktorej rapuje spoločne so Strapom. Upozornil tu fanúšikov na dátum vydania albumu a oboznámil ich tým, že si svoj album nahral a nastrihal sám, za pomoci vlastného mikrofóna a všetkej ostatnej techniky. Taktiež upozornil že za jeho prácou nie je nič odfláknuté, ale že celé slohy nahrával na jedenkrát a zbytočne to nekúskoval a nespájal počítačom. Treťou a poslednou ochutnávkou Tonovho rapu z albumu vyšlo 22. júla s názvom ochutnávky „To sme my“. Okrem Tona rapuje v ochutnávke aj hosť tejto skladby Danosť. Za pomoci sponzora Rooftop shop si Tono S. pripravil súťaž s názvom „Nájdi si svoju krabicu“. Súťaž spočíva v tom, že Tono schová každý z piatich týždňov od vydania albumu jednu krabicu buď niekde v Bratislave alebo v iných mestách a kto prvý podľa súradníc alebo adresy nájde túto krabicu môže si z nej zobrať tovar buď z Rooftop shopu alebo z merchu Gramo Rokkaz. 30. júla, deň po vydaní albumu bola v PRAOTEC music bare v Bratislave release party, na ktorej sa okrem Tona zúčastnil aj Lkama.
Prvý klip vyšiel 9. augusta 2015 na skladbu „Recept na úspech“, kde Tono S „laboratórne“ ako učiteľ „chémie“ repuje o nesprávnom a v mnohých prípadoch reálnom prístupe, ktorým si mnohí noví autori snažia uľahčiť cestu ku sláve a peniazom. „Mám toho plné zuby, žiť z ruky do huby - nenávidieť ranný budík a bludy od ludí, mám plán“ začína svoju sarkastickú novinku a ďalej vraví, že jeho recept funguje na 100%, pretože výsledky vidí všade okolo seba. V jeho desiatich bodoch sa určite nájde značná časť slovenskej hip-hopovej scény. Zaujímavosťou skladby je, že Tono ju narapoval na jeden take, čo v preklade znamená, že vyšla od neho do mikrofónu v súvislej podobe presne tak ako na koncertoch bez strihaní sloh. Rap sa nestrihá, Tono to podáva súvisle strofu za strofou a verš za veršom. Hudbu produkoval Majstro z Gramo Rokkaz a o videoklip sa postaral samotný Tono v spolupráci s Veronikou Donutkovou. Skreče pripravil DJ Metys. Po tomto „sólo“ klipe si Tono S. pripravil za spoločnosti Resta z Ty Nikdy ďalší klip k albumu Fičúringy k skladbe „Opakuj po mne“. Tento klip vyšiel až v novembri 2015. Nahrávanie skladby prebehlo v štúdiu Konečná a Paláci Medicejskom a klip sa odohráva na nejakom sídlisku na lokálnom basketbalovom ihrisku, kde má Tono s Restom menšiu párty s ich najbližšími. O post-produkciu a kameru sa postaral Matúš Mikuláši, ktorý spoločne s Tonom vytvoril aj námet a scenár klipu. Skladba je aj o tom, že občas treba vypnúť a oddychovať.

Otázka: Kto má vydávať svoje sólové albumy ?
Odpoveď: Decko a Danosť

Otázka: Akí hostia sú na albume ?
Odpoveď: Na albume nechýbajú členovia Gramo Rokkaz, ale aj hostia, ako: Rest, Strapo, Boy Wonder, LA4, MC Gey alebo Otis

Otázka: Aký album vyšiel   29 . júla 2015 ?
Odpoveď: „Fičúringy“

Otázka: Kto sa postaral o hudbu a produkciu ?
Odpoveď: Majstro, Dubas, Deryck, JSM alebo B.eye

Otázka: Kedy vyšiel prvý singel z albumu ?
Odpoveď: 23. júna 2015